open-index/open-wikipedia-markdown huggingface dataset:
Accipiter

***Accipiter*** is die wetenskaplike naam vir die genus waartoe die hawikke en sperwers behoort. Die Engelse gebruik soms die versamelnaam 'hawks' (valke) vir die genus. Die genus omvat 51 spesies.

## Spesies 
* *Accipiter albogularis*
* *Accipiter badius* - (Gebande sperwer)
* *Accipiter bicolor*
* *Accipiter brachyurus*
* *Accipiter brevipes*
* *Accipiter butleri*
* *Accipiter castanilius*
* *Accipiter chilensis*
* *Accipiter chionogaster*
* *Accipiter cirrocephalus*
* *Accipiter collaris*
* *Accipiter cooperii*
* *Accipiter erythrauchen*
* *Accipiter erythronemius*
* *Accipiter erythropus*
* *Accipiter fasciatus*
* *Accipiter francesiae*
* *Accipiter gentilis*
* *Accipiter griseiceps*
* *Accipiter gularis*
* *Accipiter gundlachi*
* *Accipiter haplochrous*
* *Accipiter henicogrammus*
* *Accipiter henstii*
* *Accipiter hiogaster*
* *Accipiter imitator*
* *Accipiter luteoschistaceus*
* *Accipiter madagascariensis*
* *Accipiter melanochlamys*
* *Accipiter melanoleucus* - (Swartsperwer‎)
* *Accipiter meyerianus*
* *Accipiter minullus* - (Kleinsperwer)
* *Accipiter nanus*
* *Accipiter nisus*
* *Accipiter novaehollandiae*
* *Accipiter ovampensis* - (Ovambosperwer)
* *Accipiter poliocephalus*
* *Accipiter poliogaster*
* *Accipiter princeps*
* *Accipiter rhodogaster*
* *Accipiter rufitorques*
* *Accipiter rufiventris* - (Rooiborssperwer)
* *Accipiter soloensis*
* *Accipiter striatus*
* *Accipiter superciliosus*
* *Accipiter tachiro* - (Afrikaanse sperwer)
* *Accipiter toussenelii* moontlik dieselfde spesie as Afrikaanse sperwer
* *Accipiter trinotatus*
* *Accipiter trivirgatus*
* *Accipiter ventralis*
* *Accipiter virgatus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Bhojpuri

**Bhojpuri** (𑂦𑂷𑂔𑂣𑂳𑂩𑂲, ) is 'n Indo-Ariese taal wat deur sowat 40 miljoen mense in Noord-Indië, Mauritius en Nepal gepraat word. Dit word hoofsaaklik in die Indiese deelstate Uttar Pradesh, Bihar en Jharkhand asook in Guyana, Mauritius, Suriname en Fidji gepraat. Bhojpuri word in Kaithi en Tirhuta geskryf, twee Brahmi-skrifte uit die Indiese skriffamilie, asook in Nastaliq, 'n Perso-Arabiese skrif.

[duimnael|links|Die woord "bhōjapurī" in [Devanagari-skrif]]
duimnael|links|Die woord "bhōjapurī" in Kaithi-skrif
Bhojpuri behoort tot die Bihari-tale, d.w.s. tale wat nou verwant is aan Hindi en soms as dialekte van dié taal beskou word. Die Bihari-tale vorm 'n dialekkontinuum wat 'n presiese afbakening van enkele tale moeilik maak. Sedert Maart 2018 is Maithili een van die Indiese deelstaat Jharkhand se ampstale. Aangesien alle inheemse moedertale van Nepal as nasionale tale erken word, dien Bhojpuri as een van Nepal se baie nasionale tale.

Bhojpuri word ook in Pakistan, Jamaika, Belize, dele van die Karibiese gebied en Suid-Afrika gepraat. Karibiese Hindoestani én Fidjiaanse Hindi het uit beide Awadhi en Bhojpuri ontwikkel. Fidjiaanse Hindi dien saam met Engels en Fidjiaans as die ampstale van die eilandnasie Fidji.

## Verwysings 
## Eksterne skakels
Karibiese gebied

[duimnael|[Nasa-Satellietbeeld van die Karibiese gebied]]
duimnael|Kaart van die Karibiese gebied
[duimnael|Ligging van die [Wes-Indië|Karibiese Eilande in die Amerikas]]
duimnael|Kaart van die Karibiese gebied met maritieme grense

Die **Karibiese gebied** (Engels: *Caribbean*; Frans: *les Caraïbes*; Haïtiaanse Kreools: *Karayib*; Jamaikaanse Patois: *Kiaribiyan*; Nederlands: *De Caraïben*; Papiaments: *Karibe*; Spaans: *El Caribe*) is 'n streek in die westelike tropiese deel van die Atlantiese Oseaan, noord van die ewenaar. Dit bestaan uit die Karibiese See en die Wes-Indiese Eilande. Die Karibiese gebied is genoem na die volk van die Karibe, wat die Spaanse conquistadores op die Klein Antille ontdek het. Die gebied beslaan 'n oppervlakte van 2&nbsp;754&nbsp;000&nbsp;km² en 'n bevolking van 39&nbsp;169&nbsp;962. Die Karibiese gebied behoort tot Noord-Amerika; net die eilande van Colombia en Venezuela asook die drie Guyana's word as 'n deel van Suid-Amerika beskou.

## Lande en gebiede 
Die volgende lande en gebiede word algemeen as deel van die Karibiese gebied beskou:

Die drie Guyana's grens nie aan die Karibiese see nie, maar word histories, kultureel, taalkundig en sosiaal-ekonomies wel as deel van die Karibiese gebied beskou:
* 
* 
* 

Verder word gebiedsdele van omringende landen wat aan die Karibiese See grens en eilande van die lande wat in die see lê, as deel van die Karibiese gebied beskou:
* : die Karibiese kus en eilande
* : die argipel San Andrés en Providencia en die Karibiese kusstrook
* : die Karibiese kus en eilande
* : die Karibiese kus
* : die Baai-eilande en die Karibiese kusstrook
* : die deelstaat Quintana Roo (met onder andere Cancun en die eiland Cozumel)
* : die Miskitokus (RAAN en RAAS)
* : die Karibiese kus en eilande
* : die deelstaat Nueva Esparta (met onder andere Isla Margarita), die Federale gebiede en die kusstrook

## Bronne 
*  

## Eksterne skakels
Indiese subkontinent

**Indiese subkontinent**

250px|Kaart van die Indiese subkontinent

[duimnael|links|[Nasa-Satellietbeeld van die Indiese subkontinent]]
duimnael|links|400px|Die "Indies" van die wêreld:
[duimnael|Beweging van vlugtelinge tydens die [verdeling van Indië in 1947]]
Die **Indiese subkontinent** is die landmassa suid van die Himalaja en maak deel uit van Suid-Asië. Die grootste deel van die subkontinent word deur Indië beslaan, ander lande sluit in Bangladesj, Bhoetan, Nepal, Pakistan en Sri Lanka. Die belangrikste riviere op die subkontinent sluit in Ganges, Godavari, Indus, Krisjna, Narmada en Yamuna. Die gebied word subkontinent genoem, omdat dit nie deel uitmaak van die Asiatiese plaat nie.

Tot en met 1947 het Brits-Indië die hele Indiese subkontinent beheer, maar in hierdie jaar is die Britse kolonies in die lande Indië en Pakistan (saam met Bangladesj) verdeel en in 1971 het Bangladesj van Pakistan onafhanklik geword.

## Verlede en toekomstige bevolkings 
## Land- en wateroppervlaktes 
## Eksterne skakels
Deon Fourie

**Deon Fourie** (gebore in Pretoria op 25 September 1986) is 'n  rugbyspeler wat vir die Westelike Provinsie in die Curriebeker en die Stormers in Superrugby/Verenigde Rugbykampioenskap as losvoorspeler of op haker speel. Hy is ook die kaptein van die Westelike Provinsiespan. Hy was deel van Suid-Afrika se wenspan tydens die Rugbywêreldbeker 2023.

## Uitbeelding 
Fourie matrikuleer aan die Hoërskool Pietersburg.

## Eksterne skakels 
* Stormers profiel 
* WP rugby profiel 
* SA rugby profiel
* itsrugby.co.uk profiel
Soenda-eilande

Die **Soenda-eilande** (Indonesies en Maleis: *Kepulauan Sunda*) is 'n argipel in Suidoos-Asië wat vanaf die Maleise Skiereiland in die noordweste tot Nieu-Guinee in die ooste en Taiwan in die noorde tot die kontinent Australië in die suidooste langs die ewenaar streek. Die argipel bestaan uit vier groot en duisende kleiner eilande en word deur 'n tropiese klimaat gekenmerk. Saam met die Filippynse eilande en die Molukke vorm die Soenda-eilande die Maleise argipel. Die grootste van die Soenda-eilande is Borneo met 'n oppervlakte van 743&nbsp;330&nbsp;km², terwyl Java met 'n bevolking van sowat 145 miljoen die mees bevolkte is. Java word ook as belangrikste van die vier Soenda-eilande beskou, aangesien hier die Indonesiese hoofstad Djakarta en ander groot stede lê.

[duimnael|links|Geografiese kaart van die [Maleise argipel, bestaande uit die Groot Soenda-eilande (rooi), Klein-Soenda-eilande (groen), Molukke (blou) en Filippyne (magenta)]]
Die Soenda-eilande word begrens deur die Indiese Oseaan in die suide en weste, die Suid-Chinese See in die noorde, die Sulu- en Celebesseë in die noordooste, die Molukke- en Bandaseë in die ooste asook die Timorsee in die suidooste. Belangrike seë binne die argipel sluit in die Java-, Bali-, Flores- en Savuseë wat almal in die suide van die Soenda-eilande geleë is.

Die grootste deel van die Soenda-eilande word deur die eilandnasie Indonesië beslaan. Die grootste deel van Borneo se kus langs die Suid-Chinese See vorm die oostelike deel van Maleisië met die klein eksklawe Broenei tussenin, terwyl die oorblywende deel van dié eiland tot Indonesië behoort. Aan die suidoostelike einde van die Straat van Malakka is die stadstaat Singapoer geleë. Die oostelike deel van die klein eiland Timor word deur Oos-Timor beslaan, terwyl die westelike deel aan die Indonesiese provinsie Oos-Nusa Tenggara behoort.

Op die Soenda-eilande word veral Maleis-Polinesiese tale gepraat, net op die oostelike eilande word ook Papoeastale gebesig. Islam is die belangrikste godsdiens, veral in die drie lande Broenei, Indonesië en Maleisië; Oos-Timor is 'n hoofsaaklik Rooms-Katolieke land, terwyl Singapoer oor 'n gemengde bevolking beskik. Kleiner eilande soos Bali en Lombok beskik oor 'n aansienlike bevolking van Hindoes en Boeddhiste.

## Geografie 
Die argipel bestaan uit die volgende eilandgroepe:

### Lande 
* 
* 
* 
* 
* 

## Eksterne skakels 
*
Klein-Soenda-eilande

Die **Klein-Soenda-eilande** (Indonesies en Maleis: *Kepulauan Sunda Kecil*, "kleiner Soenda-argipel", of *Kepulauan Nusa Tenggara*, "suidoostelike argipel") is 'n argipel van ses groter en baie kleiner eilande binne die Maleise argipel wat saam met die Groot Soenda-eilande die Soenda-eilande vorm. Die ses groter eilande is Bali, Flores, Lombok, Soemba, Soembawa en Timor. Die Klein-Soenda-eilande is geleë tussen Java in die weste, Borneo in die noordweste, Soelawesi in die noorde, die Molukke in die noordooste, Nieu-Guinee in die ooste en die kontinent Australië in die suidooste.

[duimnael|links|Geografiese kaart van die [Maleise argipel, bestaande uit die Groot Soenda-eilande (rooi), Klein-Soenda-eilande (groen), Molukke (blou) en Filippyne (magenta)]]
[duimnael|links|[Nasa-Satellietbeeld van die Klein-Soenda-eilande]]
duimnael|links|Kaart van die Klein-Soenda-eilande
Die Klein-Soenda-eilande word begrens deur die oop Indiese Oseaan in die suidweste, die Javasee in die noordweste, die Bali- en Floresseë in die noorde, die Bandasee in die noordooste en die Timorsee in die suidooste; binne-in die Klein-Soenda-eilande is die Savusee geleë.

Die grootste deel van die eilande word deur die eilandnasie Indonesië beslaan en is opgedeel in die provinsies Bali, Wes-Nusa Tenggara, Oos-Nusa Tenggara en Maluku (net Barat Daya-eilande en Tanimbar-eilande). Die oostelike deel van die eiland Timor behoort aan Oos-Timor, terwyl die westelike deel aan die Indonesiese provinsie Oos-Nusa Tenggara behoort.

Die Klein Soenda-eilande se geologie is gekenmerk deur baie aktiewe vulkane wat dié eilande van wes na oos gevorm het. Die vulkane behoort tot die Ring van Vuur wat die Stille Oseaan van Nieu-Seeland tot Chili omsirkel. Van die bekendste uitbarstings is dié van Tambora op Soembawa in April 1814 wat een jaar later in Europa en Noord-Amerika die Jaar sonder somer veroorsaak het.

Die Klein-Soenda-eilande het 'n bevolking van sowat twaalf miljoen. Op die eilande word veral Maleis-Polinesiese tale gepraat, maar in die oostelike dele hoofsaaklik Papoeastale. Die belangrikste godsdienste is Islam en Christendom, maar op Bali is Hindoeïsme die dominerende godsdiens en ook Lombok beskik oor 'n groot Hindoeminderheid. Oos-Timor is 'n oorwegend Rooms-Katolieke land.

Op Flores is in 2003 'n fossiel van 'n pigmee ontdek en na die eiland *Homo floresiensis* genoem. Die klein eiland Komodo is veral vir die inheemse Komododraak (*Varanus komodoensis*) bekend.

## Eksterne skakels
Eleonoravalk

Die **Eleonoravalk** (*Falco eleonorae*) is 'n baie seldsame trekvoël aan Suid-Afrika wat gewoonlik in Madagaskar oorwinter. Word ook aangetref in Mosambiek. Die voël is 36 – 42&nbsp;cm groot, weeg 340 - 450 gram. In Engels staan die voël bekend as ''Eleonora's Falcon*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.'' Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=9EA1F12D48EB0120
Europese boomvalk

Die **Europese boomvalk** (*Falco subbuteo*) is 'n voël en 'n redelik algemene somerbesoeker aan Suid-Afrika. Hulle leef gewoonlik in savanne en boomveld. Die voël is 28 – 36&nbsp;cm groot, weeg 135 – 320 gram. In Engels staan die voël bekend as *Eurasian Hobby*.

## Fotogalery 

Falco subbuteo kobuz1.jpg|Europese boomvalk in vlug.
Kobuz (Falco subbuteo).jpg|Kop van 'n onvolwasse Europese boomvalk.
Falco subbuteo from Kadzidlowo.jpg|Europese boomvalk in 'n boom.
Falco subbuteo MHNT.ZOO.2010.11.105.6.jpg |Museum specimen 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=E91E287A2946B0C9
Afrikaanse boomvalk

Die **Afrikaanse boomvalk** (*Falco cuvierii*) is 'n skaars inter-Afrika somertrekvoël. Hulle leef gewoonlik in boomveld, woude en die aangrensende oop wêreld. Die voël is 28–30&nbsp;cm groot en weeg 15–220&nbsp;gram. In Engels staan die voël bekend as *African hobby*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels 
* http://avibase.bsc-eoc.org/species.jsp?lang=EN&avibaseid=F56A73BF6465516D
Taitavalk

Die **Taitavalk** (*Falco fasciinucha*) is 'n seldsame en gelokaliseerde standvoël. Hulle leef gewoonlik by kranse en klowe in boomveld. Die voël is 25 – 30&nbsp;cm groot, weeg 195 - 340 gram. In Engels staan die voël bekend as *Taita falcon*.

duimnael|links|'n Taitavalk wat by die Strijdomtonnel in Suid-Afrika afgeneem is.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Eksterne skakel 
* http://avibase.bsc-eoc.org/species.jsp?lang=EN&avibaseid=9A4AA945C5262469
Molukke

Die **Molukke** (Indonesies: *Kepulauan Maluku*) is 'n argipel in Suidoos-Asië en Melanesië wat vanaf Sulawesi in die weste tot Nieu-Guinee in die ooste en die Filippyne in die noorde tot die Klein-Soenda-eilande in die suidweste asook die kontinent Australië in die suidooste langs die ewenaar streek. Die argipel bestaan uit duisende eilande en word deur 'n tropiese klimaat gekenmerk. Saam met die Filippynse eilande en die Soenda-eilande vorm die Molukke die Maleise argipel.

[duimnael|links|Geografiese kaart van die [Maleise argipel, bestaande uit die Groot Soenda-eilande (rooi), Klein-Soenda-eilande (groen), Molukke (blou) en Filippyne (magenta)]]
duimnael|links|Politieke kaart van die Molukke met die Indonesiese provinsies Maluku en Noord-Maluku (*Maluku Utara*)
duimnael|links|'n Kaart van die Molukke deur Willem Blaeu in 1630
Die naam "Molukke" is glo afgelei van 'n term wat Arabiese handelaars aan dié streek gegee het, *Jazirat al-Muluk* ("die eiland van die konings"), van die woord *malik* (meervoud: *moluk*). Aangesien die naam egter genoem word in 'n 14de-eeuse Majapahit-eulogie, Nagarakretagama, wat die koms van Islam in die laat vyftiende eeu in die Molukke voorspel het, beweer ander bronne dat die naam uit 'n plaaslike taal afkomstig is en "die kop van 'n bul" of die "kop van iets groots" beteken.

Die Molukke word begrens deur die Bandasee in die suidweste, die Molukkesee in die noordweste, die Filippynse See in die noordooste, die Halmahera- en Seramseë in die ooste, die Arafurasee in die suidooste en die Timorsee in die suide.

Die Molukke staan ook bekend as die Spesery-eilande, omdat daar verskeie speserye soos naeltjies, neutmuskaat en syzygium gevind is, wat in Europa baie gewild en duur was (vandaar uitdrukkings soos "peperduur"). Die Portugese, Nederlandse, Britse en Spaanse ryke het mekaar beveg vir beheer oor die Spesery-eilande wat maklik deur die Molukkesee bereik kan word.

Die Molukke behoort aan die eilandnasie Indonesië en is opgedeel in die provinsies Maluku en Noord-Maluku (*Maluku Utara*). Op die meeste Molukke-eilande word hoofsaaklik Maleis-Polinesiese tale gepraat; net Halmahera beskik oor 'n aansienlike bevolking wat Papoeastale besig. Die belangrikste godsdienste is Islam en Christendom.

## Geografie 
Die argipel is verdeel in twee provinsies:
* Maluku
* Noord-Maluku (*Maluku Utara*).

Die Molukke bestaan uit die volgende eilande:
* in die noorde (provinsie Noord-Maluku): Halmahera, Ternate, Tidore en die Batjaneilande (waarvan Batjan die grootste is);
* in die middel (provinsie Noord-Maluku): die Obi- en Soela-eilande;
* in die suide (provinsie Maluku): Seram, Boeroe, Ambon en die Lease-eilande;
* in die suide van die Bandasee (provinsie Maluku): Kei-, Aru-, Tanimbar-, Banda-eilande, Babar- en Suidwestereilande.

Die Molukke bestaan uit sowat 'n duisend eilande waarvan meer as die helfte onbewoon is. Op die bewoonde eilande bly verskillende volke met baie uiteenlopende tradisies en godsdienste.

## Verwysings 
## Eksterne skakels 
*  
*
Groot-Soenda-eilande

Die **Groot-Soenda-eilande** (Indonesies en Maleis: *Kepulauan Sunda Besar*) is 'n argipel van vier groot eilande binne die Maleise argipel langs die ewenaar wat saam met die Klein-Soenda-eilande die Soenda-eilande vorm. Die vier eilande is Borneo, Java, Soelawesi en Soematra, wat tot die grootste eilande ter wêreld behoort en deur 'n tropiese klimaat gekenmerk word. Die vier eilande is geleë tussen die Maleise Skiereiland in die noordweste, die Filippyne in die noorde, die Molukke in die ooste en die Klein Soenda-eilande in die suidooste. Die grootste van die Groot-Soenda-eilande is Borneo met 'n oppervlakte van 743&nbsp;330&nbsp;km², terwyl Java met 'n bevolking van 145 miljoen die mees bevolkte is. Java word ook as belangrikste van die vier Soenda-eilande beskou, aangesien hier die Indonesiese hoofstad Djakarta en ander groot stede lê.

[duimnael|links|Geografiese kaart van die [Maleise argipel, bestaande uit die Groot-Soenda-eilande (rooi), Klein-Soenda-eilande (groen), Molukke (blou) en Filippyne (magenta)]]
Die Groot-Soenda-eilande word begrens deur die oop Indiese Oseaan in die suide en weste, die Suid-Chinese See in die noorde, die Sulu- en Celebesseë in die noordooste, die Molukkesee en Bandaseë in die ooste, asook die Flores- en Baliseë in die suidooste. Die Javasee is die belangrikste see binne-in die argipel.

Die grootste deel van die Groot-Soenda-eilande word deur die eilandnasie Indonesië beslaan. Die grootste deel van Borneo se kus langs die Suid-Chinese See vorm die oostelike deel van Maleisië met die klein eksklawe Broenei tussenin, terwyl die oorblywende deel van dié eiland aan Indonesië behoort. Aan die suidoostelike einde van die Straat van Malakka is die stadstaat Singapoer geleë.

Die Groot-Soenda-eilande het 'n bevolking van sowat 240 miljoen. Op die eilande word veral Maleis-Polinesiese tale gepraat, maar daar is ook 'n aansienlike Han-Chinese bevolking wat Chinees besig en die Tamils in Singapoer wat Tamil praat. Die belangrikste godsdiens is Islam wat in die drie lande Broenei, Indonesië en Maleisië die dominerende geloof is.

Borneo en Soematra is veral bekend vir hul reënwoude wat die enigste habitat van die Orangoetang vorm. As gevolg van sterk ontbossing word hierdie groot ape ernstig bedreig. Die Javaanse tier is reeds uitgestorwe en die Javaanse renoster word ernstig bedreig.

## Eksterne skakels
Falco

*Hierdie artikel handel oor roofvoëls. Vir ander gebruike, sien gerus Falco (dubbelsinnig).*

***Falco*** is 'n genus in die familie Falconidae in die orde van roofvoëls waaraan die grootste deel van die valkagtiges (Falconidae) behoort. Die genus omvat 39 spesies.

Voëls in die genus het 'n donker grys of bruin rug, maar is wit onder. Hulle het gepunte vlerke met lang sterte. Hulle eet klein soogdiertjies waarop hulle jag deur van hulle sig gebruik te maak, hoewel sommige spesies ander voëls jag, wat hulle in vlug vang.

## Spesies 
**Falco alopex*
**Falco amurensis* - (Oostelike rooipootvalk‎)
**Falco araeus*
**Falco ardosiaceus* - (Donkergrysvalk‎)
**Falco berigora*
**Falco biarmicus* - (Edelvalk)
**Falco cenchroides*
**Falco cherrug*
**Falco chicquera* - (Rooinekvalk)
**Falco columbarius*
**Falco concolor* - (Roetvalk)
**Falco cuvierii* - (Afrikaanse boomvalk)
**Falco deiroleucus*
**Falco dickinsoni* - (Dickinsonse grysvalk)
**Falco eleonorae* - (Eleonoravalk)
**Falco fasciinucha* - (Taitavalk)
**Falco femoralis*
**Falco hypoleucos*
**Falco jugger*
**Falco longipennis*
**Falco mexicanus*
**Falco moluccensis*
**Falco naumanni* - (Kleinrooivalk)
**Falco newtoni*
**Falco novaeseelandiae*
**Falco pelegrinoides*
**Falco peregrinus* - (Swerfvalk)
**Falco punctatus*
**Falco rufigularis*
**Falco rupicoloides* - (Grootrooivalk)
**Falco rupicolus* - (Kransvalk)
**Falco rusticolus*
**Falco severus*
**Falco sparverius*
**Falco subbuteo* - (Europese boomvalk)
**Falco subniger*
**Falco tinnunculus* - (Toringvalk)
**Falco vespertinus* - (Westelike rooipootvalk)
**Falco zoniventris*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Oakham

**Oakham** is die hoofdorp van die Engelse graafskap Rutland. Met 9&nbsp;975 inwoners is dit ook die grootste nedersetting in die graafskap. Die dorp is padlangs ongeveer 45&nbsp;km vanaf Nottingham geleë.
Dickinsonse grysvalk

Die **Dickinsonse grysvalk** (*Falco dickinsoni*) is 'n skaars standvoël wat voorkom in noordelike Suider-Afrika. Hulle leef gewoonlik in lae geleë tropiese savanne, veral waar Kremetarte en hoë palms volop is. Die voël is 28 – 30&nbsp;cm groot en weeg 170 - 240 gram. In Engels staan die voël bekend as ''Dickinson's Kestrel*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.'' Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=CA34C05A35728140
Kleinrooivalk

Die **kleinrooivalk** (*Falco naumanni*) is 'n gelokaliseerde somertrekvoël wat voorkom in die grootste gedeelte van Suider-Afrika. Die voël is 26 – 32&nbsp;cm groot en weeg 110 - 180 gram. In Engels staan die voël bekend as *lesser kestrel*.

## Fotogalery 

Baby Bird-1043.jpg|Opgeskote kuiken in Italië
Falco naumanni, Israel 04.jpg|Kuikens in 'n nesholte in Israel
Volo dello Spirito Santo.jpg|'n Mannetjie in hangvlug bo 'n reservaat in Italië
Falco naumanni-ku.jpg|Mannetjie in Koerdistan
Lesser Kestrel (Male), crop.jpg|Mannetjie in Indië
Female Lesser Kestrel in flight.jpg|'n Wyfie in vlug
LesserKestrelGould.jpg|Vanuit John Gould se *Birds of Europe*
Falco naumanni MHNT.ZOO.2010.11.104.2.jpg |Legsel in 'n museum-versameling

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=BECA271F14F77BEE
Belle Époque

duimnael|regs|'n Franse plakkaat, wat in 1894 deur Jules Chéret ontwerp is, vertolk die polsende tydgees van die *Belle Époque*
Die ***Belle Époque*** of ***La Belle Époque*** [bɛlepɔk], letterlik die "Mooi Tydperk", was 'n periode in die Franse en Belgiese geskiedenis wat volgens konvensie in 1871 begin en met die Groot Oorlog in 1914 geëindig het.

Die *Belle Époque*, wat in politieke en historiese opsig grotendeels met die Franse Derde Republiek (vanaf 1870) saamval, is deur optimisme, vrede tuis en in Europa, nuwe tegnologieë en wetenskaplike ontdekkings gekenmerk. Vrede en ekonomiese welvaart het kuns en kultuur in Parys laat floreer, en talle meesterwerke in die literatuur, musiek, toneelkuns en beeldende kunste het in die tydperk ontstaan. Die elektrifisering van groot metropole soos Parys het die verskil tussen dag en nag opgehef sodat mense 'n opwindende naglewe in koffiehuise, kroeë, restaurante, teaters, maar ook bordele kon geniet. Teenoor die gruwele van die Groot Oorlog is die dekades voor 1914 retrospektief as 'n "goue tydperk" beskou, van daar die naam *Belle Époque*.

In die Verenigde State, wat ná die "Paniek van 1873" 'n periode van ekonomiese stabiliteit, grootskaalse uitbreiding van die nywerheidsektor en groeiende welvaart beleef het, word na die vergelykbare tydperk as *Gilded Age* verwys, terwyl die *Belle Époque* in die Verenigde Koninkryk met die laat Victoriaanse en die Edwardiaanse tydperk dek. Duitsland het in dieselfde periode tydens die heerskappy van keiser Wilhelm II tot die tweede belangrikste en modernste nywerheidsland ná die Verenigde State ontwikkel, terwyl Rusland onder die bewind van die tsare Alexander III en Nikolaas II 'n fase van vinnige ekonomiese groei, maar vanweë sosiale ongelykhede ook 'n tydperk van voor-rewolusionêre spanninge binnegetree het.
Grootrooivalk

Die **Grootrooivalk** (*Falco rupicoloides*) is 'n algemene standvoël wat voorkom in die grootste gedeelte van Suider-Afrika. Die voël is 34 – 38&nbsp;cm groot en weeg 200 - 300 gram. In Engels staan die voël bekend as *Greater Kestrel*.

## Fotogalery 

Falco rupicoloides -Etosha National Park, Namibia-8.jpg|Grootrooivalk in die Etosha Nasionale Park, Namibië.
Greater Kestrel, juvenile, Serengeti.jpg|Onvolwasse Grootrooivalk in die Etosha Nasionale Park, Tanzanië. 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=2E4DAA13B579F58F
Oostelike rooipootvalk

Die **oostelike rooipootvalk** (*Falco amurensis*) is 'n algemene voël en somer besoeker aan Suider-Afrika. Die voël broei in Asië. Die voël word 28 tot 30&nbsp;cm groot en weeg 100 tot 185 gram. In Engels staan dit as die *Amur falcon* bekend.

duimnael|links|Illustrasie van 'n broeipaar

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=E6137E65202F44F8
Charles Rennie Mackintosh

**Charles Rennie Mackintosh**
200px|center

**Skotse argitek en kunstenaar**

----

**Skool**
*Glasgow School* / *Jugendstil*

----

**Beduidende projekte en werke**
150px 
Kelvingrove-kunsmuseum in Glasgow 

----
**Ontwerpkuns**
150px
*Room de Luxe*, *Willows Tea Room*

**Charles Rennie Mackintosh** (* 7 Junie 1868 in Glasgow; † 10 Desember 1928 in Londen) was 'n Skotse argitek, binnenshuise ontwerper, kunshandwerker, ontwerper, grafiese kunstenaar en skilder. Saam met sy vrou Margaret McDonald Mackintosh, haar suster Frances MacDonald McNair en James Herbert McNair het hy die kunsgroep *The Four* gestig wat onder meer beslissende invloed op die *Glasgow School* uitgeoefen het.
duimnael|links|Wesfasade van die Mackintosh-gebou en Glasgowse kunsskool met Japannees-geïnspireerde geometriese vensters
duimnael|links|Eetkamer in die "Huis vir 'n kunsliefhebber" (*House for an art lover*), Glasgow
In Glasgow en Skotland het Mackintosh, soos elders in die Verenigde Koninkryk, in sy leeftyd nouliks erkenning geniet as kunstenaar nie. Dit was vastelandse Europeërs, en hier veral Weense kuns- en ontwerpkringe, wat sy talent raakgesien het. Weense studente het Mackintosh in 'n blomversierde wa deur die stad gery toe hy saam met sy eggenoot Margaret McDonald in 1900 besoek aan die Oostenryks-Hongaarse hoofstad gebring het om 'n uitstalling van sy werk ter geleentheid van die *VI. Secessions-Ausstellung* by te woon.

Oostenrykers was sodoende dekades vroeër bewus van die betekenis van Mackintosh se kunstenaarskap. Vandag word hy, ook en veral in sy geboortestad, vereer as een van die leidende persoonlikhede van die laat 19de eeuse *Art Nouveau*- of *Jugendstil*-beweging wat sy invloed ook op moderne ontwerp laat geld het. Hy word daarnaas as 'n invloedryke voorloper van die *Modern Art*-kunsstyl beskou. Sy buitengewone stoelontwerpe met hul kenmerkende rugleunings is in rolprente soos *Blade Runner*, televisiereekse soos *Doctor Who* asook Madonna se videosnit vir die treffer *Express Yourself* gebruik.

Mackintosh se argitektoniese meesterwerk, die *Glasgow School of Art (GSA)* (intussen ook bekend as Mackintosh-gebou), het sedert die 19de eeu as 'n eersterangse kunsskool gedien wat in die middel van die GSA se kampus op Garnethill geleë was. Mackintosh, wat sy akademiese graad hier verwerf het, het die opgedrag gekry om 'n nuwe hoofgebou vir die kunsskool te ontwerp wat in twee fases tussen 1897 en 1909 ontstaan het. Die gebou met buitengewone stylelemente, waaronder vensters wat volgens die Japannese Sjogoen-styl ontwerp is ('n huldeblyk aan Glasgow se uitgebreide handelsbetrekkinge met Japan in die laat 19de eeu), het lesingsale, biblioteek asook studente en akademiese personeel se privaat woonvertrekke gehuisves. Die Mackintosh-gebou is in Mei 2014 deur 'n brand ernstig beskadig. Terwyl restorasiewerk nog aan die gang was, het die historiese kunsskool in 'n Tweede verwoestende brand in Junie 2018 tot op die grond afgebrand.

## Verwysings 
## Eksterne skakels 
* *Charles Rennie Mackintosh Society in Glasgow*
Rosso

**Rosso** is 'n stad in Mauritanië en het 'n bevolking van 48&nbsp;992 in 2002 gehad. Die stad is aan die Sénégalrivier net noord van Senegal geleë.
Santiago de Cuba

**Santiago de Cuba** is met 'n bevolking van 472&nbsp;255 die tweede grootste stad van Kuba ná die hoofstad Havana. Die stad is in die suide van die eiland aan die kus van die Karibiese See geleë en is in 1515 deur Spanjaarde onder Diego Velázquez de Cuéllar gestig.
Cochabamba

**Cochabamba** is 'n stad in Bolivië met 'n bevolking van 1&nbsp;938&nbsp;401. Die stad is op 15 Augustus 1571 deur Spanjaarde onder Francisco de Toledo gestig.
Taizz

**Taizz** (Arabies: تعز *Taʿizz‎*) is 'n stad in die suide van Jemen met 'n bevolking van 460&nbsp;000. Die stad is die derde grootste van dié land ná die hoofstad Sanaa en Aden en is tussen die twee stede geleë. Onder koning Ahmad ibn Yahya (1948–1962) het Taizz vir die laaste keer as hoofstad van Noord-Jemen gedien.
Kransvalk

Die **kransvalk** (*Falco rupicolus*) is 'n roofvoël en algemene standvoël wat inheems is aan die oorgrote deel van Suider-Afrika en die aanliggende subtrope. Die Latynse naam *rupicolus* beteken "rotsbewoner", en Afrikaanse sinonieme sluit in **rooivalk** en **kuikendief**. In Engels staan dit as die *rock kestrel* bekend. Die *kestrels* vorm naamlik 'n Ouwêreldse onderafdeling van die valkfamilie Falconidae, wat aan hul jagtegnieke en kleure van die veredos, dikwels skakerings van leigrys en baksteenrooi, onderskeibaar is. Die kransvalk is voorheen as 'n subspesie van die toringvalk (*F. tinnunculus*), 'n spesie van die Noordelike Halfrond, gereken.

## Beskrywing 
[duimnael|links|In vlug in suidelike [Namibië]]
'n Slank en mediumgroot valkie, met 'n afmeting van 30 tot 33&nbsp;cm van snawel- tot stertpunt. Anders as by naverwante valkies, lyk die genders baie op mekaar. Die stert se dwarsbande is wel effens fyner by mannetjies. Volwasse kransvalkmannetjies weeg tussen 183 en 254&nbsp;gram, terwyl die effens groter wyfies van 190 tot 280 gram weeg.

## Verspreiding en habitat 
Die spesie is inheems aan Angola, suidelike Demokratiese Republiek van die Kongo en Tanzanië, suidwaarts na Suid-Afrika, en meeste gebiede tussenin. Gebiede van opvallende skaarste sluit in die noordelike en noordoostelike dele van Namibië, Botswana, suidelike Mosambiek en die subtropiese laeveld, terwyl dit in Zimbabwe tot die hoogliggende sentrale plato en die Oostelike Hooglande beperk is. Hulle vreet hoofsaaklik ongewerweldes, maar knaagdiere, reptiele en voëls tel ook onder hulle prooiseleksie. Sweefhang beskryf die jagtegniek waar die valk die grond uit die lug bespied terwyl dit met die minimum vlerkslae in een posisie oor 'n opwaartse lugstroom hewe. Sweefhangjag word oorwegend tydens redelik sterk tot sterk windspoed aangewend. Dit is ook opgemerk dat hulle geboue gebruik, maar dit blyk die uitsondering te wees. Die legsel kan uit 1 tot 6 eiers bestaan. Die wyfie inkubeer die eiers voltyds terwyl die mannetjie prooi aandra. Die kuikens broei na 26 tot 32 dae uit, en sal vir 'n verdere 31 tot 39 dae in die nes aanbly. Nesverlaters hou dikwels in die nabyheid van die nes vir etlike weke daarna. Broeidigtheid wissel na gelang van die habitat, maar 'n studie in Namibië het bevind dat tussen 19,1 en 28,9 pare per 100 vierkante kilometer voorkom.

## Status en bewaring 
Die kransvalk is algemeen in etlike bewaarde gebiede, en word gevolglik nie as bedreigd beskou nie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=391DA98428EB3677
Westelike rooipootvalk

Die **Westelike rooipootvalk** (*Falco vespertinus*) is 'n skaars somertrekvoël en kom slegs in westelike Suider-Afrika in Namibië en wes Botswana voor. Die voël word 29 – 31&nbsp;cm groot en weeg 120 - 200 gram. In Engels staan die voël bekend as *Red-footed falcon*.

## Fotogalery 

Rotfußfalke Falco vespertinus.jpg|Volwasse mannetjie
Falco vespertinus.jpg|Volwasse wyfie
Faucon kobez MHNT.jpg|Eier

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronne 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakel 
* http://avibase.bsc-eoc.org/species.jsp?lang=EN&avibaseid=997A9437E564FCFE
Dwergvalk

Die **Dwergvalk** (*Polihierax semitorquatus*) is 'n algemene gelokaliseerde standvoël wat voorkom in sentraal Namibië tot in die Noord-Kaap. Die voël is 18 – 20&nbsp;cm groot en weeg 55 - 66 gram. In Engels staan die voël bekend as *Pygmy Falcon*.

[duimnael|links|'n Paartjie in die [Serengeti Nasionale Park, Tanzanië. Die mannetjie is links met die wyfie (bruin rug) aan die regterkant.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=3B52D2B8E4F83FC8
Wau

**Wau** (Arabies: واو) is 'n stad in die noordwestelike Suid-Soedan met 'n bevolking van 151&nbsp;320.
Yei

**Yei** is 'n medium-grootte stad in die suidweste van Suid-Soedan met 'n bevolking van 185&nbsp;000. Dit is 'n besigheidsentrum naby aan die grense met twee handelsvennote, Uganda en die Demokratiese Republiek van die Kongo, dus lok die stad handelaars en kliënte van al drie lande. *Ivory Bank* en *Kenia Commercial Bank* besit takke in die stad.

## Landbou 
Die gebied rondom Yei ontvang voldoende reënval regdeur die jaar, wat dit moontlik maak vir die verbouing van voedsel en kontantgewasse, asook die produksie van vee. Koffie en maniok is 'n paar van die gewasse wat plaaslik verbou word. Welige landerye bedek die landskap in die stad se buitewyke.

## Vervoer 
Die padnetwerk na die naburige dorpe en stede ondergaan deurlopende herstelwerk. Die pad tussen Yei en Kaya, op die grens van Uganda, is pas herstel. Met die verbeterings duur 'n reis na Kaya nou een uur i.p.v. vyf ure soos voorheen. Yei word ook bedien deur Yei-lughawe. Die burgeroorlog het die stad se infrastruktuur beskadig, maar na die beëindiging van die oorlog in 2005 en die verkryging van onafhanklikheid deur Suid-Soedan in Julie 2011, is die vooruitsigte goed dat Yei sy vorige glorie as Klein-Londen kan herleef.
Swaelsuur

duimnael|90px|links|BYTEND GEVAARLIK
**Swaelsuur** (Engels:*Sulfuric acid* of *sulphuric acid*) is 'n baie sterk minerale bytsuur met die molekulêre formule . Dit is 'n reuklose, kleurlose tot liggeel, viskeuse vloeistof wat oplosbaar is in water teen enige konsentrasie. Swaelsuur is 'n swaar, olieagtige, kleurlose suur wat 'n vretende uitwerking op die vel en kleding het. Dit word uit swaeldioksied berei en op groot skaal in die chemiese nywerheid gebruik. Swaelsuur is een van die bekendste en belangrikste chemikalieë en die wêreldproduksie daarvan beloop ongeveer 100 miljoen ton per jaar.

By gewone druk en temperatuur is swaelsuur 'n stroperige vloeistof met 'n digtheid van ongeveer 1 840&nbsp;kg/ m3 en 'n kookpunt van 611 K (338&nbsp;°C). Dit is goed wateroplosbaar, hoewel daar by verdunning toegesien moet word dat die suur in 'n dun straal in die water gegiet word en nie andersom nie. In water vorm die swaelsuur hidrate wat sterk higroskopies is en as droogmiddel gebruik kan word.

Dit word byvoorbeeld vir die droging van organiese stowwe soos suiker, hout en papier gebruik. Swaelsuur kom voor in alle vulkaniese bronne, asook op plekke waar steenkool of swaelhoudende olieprodukte verbrand word.

## Bereiding 
Die grondstof vir die bereiding van swaelsuur is swaeldioksied (SO2). Dit word verkry uit die verbranding van swael, metaalsulfiede of waterstofsulfied (H2S). Swaelsuur word veral in 2 prosesse berei, naamlik die loodkamerproses en die kontakproses.

Die loodkamerproses is een van die oudste chemiese vervaardigingsprosesse en dateer uit 1746. Die vorming van die swaelsuur vind in 'n houer plaas wat met lood uitgelê is. Die kontakproses word so genoem omdat die swaelsuur gevorm word deur die reaksie van SO2 en O2 aan die oppervlak van 'n katalisator soos platinum of vanadiumpentoksied.

## Gebruike 
Swaelsuur word hoofsaaklik vir die vervaardiging van kunsmisstowwe soos superfosfaat gebruik. Daarvoor hoef die swaelsuur nie gesuiwer te word nie en dit word in verdunde vorm gebruik. Swaelsuur word ook vir die volgende prosesse gebruik:

- Die vervaardiging van ammoniumsulfaat en aluminiumsulfaat.

- Die raffinering van aardolie.

- Die vervaardiging van kunsstowwe.

- Die produksie van reinigers.

- Die vervaardiging van titaanverfstowwe.

- Die beits (oppervlakbehandeling) van metale.

- Die droging van organiese materiale.

- Die vervaardiging van soda, soutsuur en tafelsout.

- Die vervaardiging van glas.

## Vervaardiging 
Swaelsuur is een van die belangrikste en noodsaaklikste chemikalieë. Dit word industrieël berei tydens die reaksie van water met swaweltrioksied, wat weer gemaak word deur die chemiese kombinasie van swaeldioksied met suurstof deur die kontakproses of die loodkamerproses.

## Gebruike 
Dit word gebruik in die vervaardiging van plofstof, kunsmis, pigmente, kleur-, genees- en skoonmaakmiddels, asook heelwat anorganiese soute en sure.

Dit is 'n noodsaaklike oksidant in petroleumraffinering en ook heelwat metallurgiese prosesse.

## Kyk ook 
* Lys van sure en basisse
* pH

## Verwysings 
* Wêreldspektrum, 1982, , volume 27, bl. 44, 45
Tangier

**Tangier** (Arabies: طنجة‎ *Ṭanjah*; Berber: ⵟⴰⵏⵊⴰ *Tanja* of *Tingi*; Frans: *Tanger*; Spaans: *Tánger*; Portugees: *Tânger*) is 'n stad in die noorde van Marokko met sowat 850&nbsp;000 inwoners (2012-skatting). Dit is geleë op die Noord-Afrikaanse kus by die westelike ingang na die Straat van Gibraltar, waar die Middellandse See en die Atlantiese Oseaan mekaar ontmoet naby Kaap Spartel. Dit is die hoofstad van die Tangier-Tetouan Streek en van die Tangier-Asilah prefektuur van Marokko.

duimnael|links|Die uitsig na Gibraltar
Die ryk geskiedenis van Tangier is as gevolg van die historiese teenwoordigheid van baie beskawings en ​​kulture vanaf die 5de eeu v.C. Tussen die tydperk van 'n Berber nedersetting, en later 'n Fenisiese stad na onafhanklikheid in die 1950's, was Tangier 'n toevlugsoord vir vele kulture. In 1923, het Tangier internasionale status gehad by buitelandse koloniale magte, en was dit 'n bestemming vir baie Europese en Amerikaanse diplomate, spioene, skrywers en sakemanne.

Die stad ondergaan tans vinnige ontwikkeling en modernisering. Projekte sluit in nuwe 5-ster hotelle langs die baai, 'n moderne sakekern genoem "Tangier City Center", 'n nuwe lughawe en 'n nuwe sokkerstadion. Tangier se ekonomie het ook grootliks baat gevind by die nuwe Tanger-Med hawe.

Tangier se sportspan I.R.T. (of Ittihad Riadi de Tanger) is 'n prominente klub met 'n groot ondersteunerbasis. Tangier is een van die gasheerstede vir die 2015 Afrikanasiesbeker (CAF-sokkertoernooi), wat by die nuwe Ibn Batouta-stadion en in ander stede in Marokko gespeel sal word.

## Verwysings
Vlag van die Marshalleilande

Die **nasionale vlag van die Marshalleilande** is op 1 Mei 1979 in gebruik geneem. Die vlag vertoon ’n blou agtergrond met ’n 24-puntige wit ster in die skildhoek en twee diagonale bane in oranje en wit van onder aan die vlagpaalkant al breërwordend na bo aan die wapperkant.

## Simboliek 
Die oranje en wit bane simboliseer saam die ewenaar met die ster wat die ligging van die eilandgroep net bo die ewenaar voorstel. Afsonderlik stel die oranje baan die Ratak-ketting (sonsopkoms) en die wit baan die Ralik-ketting (sonsondergang) voor; trouens die gekombineerde oranje en wit baan kan as ’n sonstraal ook gesien word.

Die 24 punte van die ster stel die 24 kiesafdelings van die Marshalleilande voor. Die vier groot strale stel die vier grootste deelgebiede, nl. Majuro, Ebeye, Jaluit en Wotje voor. Dit simboliseer ook die Christelike kruisbeeld, tesame met die res van die ster.

## Geskiedenis 
Tussen 1965 en 1979 het die Marshalleilande onder die Trustgebied van die Pasifiese Eilande geval en is die vlag van die trusgebied op die eilandgroep vertoon. Die trustgebied is deur die Verenigde Nasies ingestel terwyl die Verenigde State die bestuur daarvan behartig het. Die vlag van die trusgebied was ligblou met ses wit sterre en was gebaseer op die vlag van die Verenigde Nasies. Die sterre het die Marshalleilande, Palau, die Noordelike Mariana-eilande en die drie onderdele van Mikronesië verteenwoordig. Die huidige vlag van Mikronesië is gebaseer op die vlag van die trustgebied.

## Ander vlae 

Lêer:Flag of the United Nations.svg|  Vlag van die Verenigde Nasies, 1947 tot 1965
Lêer:Flag of the Trust Territory of the Pacific Islands.svg|  Vlag van die Trustgebied van die Pasifiese Eilande, 1965 tot 1978
Lêer:Flag of the United States.svg|  Vlag van die Verenigde State, 1944 tot 1986

## Sien ook 
## Verwysings 
## Eksterne skakels 
*  Marshalleilande by *Flags of the World*.
*
Maleise Skiereiland

duimnael|links|Ligging van die Maleise Skiereiland
[duimnael|Die Maleise Skiereiland soos snags vanaf die [Internasionale Ruimtestasie gesien]]

Die **Maleise Skiereiland** of **Malakka-skiereiland** (Maleis: *Semenanjung Tanah Melayu*, سمننجوڠ تانه ملايو; Thai: คาบสมุทรมลายู, *Khapsamut Malayu*) is 'n skiereiland in Suidoos-Asië tussen die Andamanse See/Golf van Bengale in die weste en die Golf van Thailand/Suid-Chinese See in die ooste. Op dié skiereiland is dele van Mianmar, Thailand, Maleisië en die stadstaat Singapoer geleë. In die suide daarvan is die suidelikste punt van die vasteland van Asië geleë.

## Eksterne skakels
Touba

**Touba** is 'n stad in Senegal met 'n bevolking van 529&nbsp;176. Die stad is in 1887 deur Aamadu Bàmba gestig en is 194&nbsp;km oos van die hoofstad Dakar geleë.
San Pedro Sula

**San Pedro Sula** is 'n stad in die noordweste van Honduras met 'n bevolking van 1&nbsp;073&nbsp;824. Die stad is op 27 Junie 1536 deur Spanjaarde onder Pedro de Alvarado gestig. San Pedro Sula is die tweede grootste stad ná die hoofstad Tegucigalpa.
Makpou

__NOTOC__

Die **Makpou** (*Pavo cristatus*) is 'n voël wat wild geword het en word grotendeels op Robbeneiland gevind en ook in sommige voorstedelike gebiede en by plaasopstalle. Die voël is 90 – 120&nbsp;cm groot (220&nbsp;cm insluitende sleep) en weeg 2,8 - 6&nbsp;kg. Dit is alombekend weens hul aanskoulike hofmaakritueel.

'n Poumannetjie se sleep bestaan uit sy stert se kleurryke, boonste dekvere, en dié word jaarliks verveer. Meeste verlengde dekvere is met 'n oogkol (*ocellus*) gemerk, wat mees opvallend vertoon word wanneer hy pronk. Daar is sowat 165-170 hiervan, waaronder tipies sowat 139 groteres en 30 kleineres. Benewens die oogkol-dekvere is daar ook T-vere wat 'n visstertpatroon aan die buiterand van die sleep vorm. Weens 'n keratienlagie van wisselende dikte op die veerbaardjies word verskillende kleure op die dekvere voortgebring. Die keratien veroorsaak 'n optiese effek bekend as dunfilm-interferensie. Die aanskoulike dekvere word ondersteun deur die 20 vaal en baie korter stertvere. Dié krom stertvere is toegerus met sterk skagte, waardeur die stertgeratel ook aangedryf word.

Die pronkgedrag word gekenmerk deur 'n veergeratel wat vibrasies voortplant en kleurpatrone laat skitter. Soortgelyke meganiese kommunikasie word onder verskillende omstandighede ook by die wyfie opgemerk, wanneer haar korter dekvere teen 'n soortgelyke frekwensie geratel word. Met sy rugkant na die wyfie gekeer, begin die mannetjie pronk deur eers sy rooibruin vlerke te laat sak en teen sowat 5.4&nbsp;Hz te ratel. Dan keer hy na die wyfie en op nabye afstand (1 tot 1,5 m) word die sleep oopgesprei en geratel. Die frekwensie van hierdie hoorbare vibrasie is sowat 25-28&nbsp;Hz (gemiddeld 25.6&nbsp;Hz) en veroorsaak boonop 'n skittering van die stert se iriserende kleure. Die veergeratel is noodsaaklik vir paringsukses, en eksperimente het aangetoon dat die vlerk- en stertgeratel die hen se blik vasvang. Benewens word vermoed dat 'n pou se kroonvere optree as vibrotaktiele sensore wat meganiese stimuli tydens sosiale gedrag kan registreer. Filopluime van die kroonvere kan moontlik dien as meganosensore wat gevoelig is vir lugvibrasies.

In Engels staan die voël bekend as die *Common peafowl*.

## Fotogalery 

Indian Peahens I IMG 9647.jpg|'n Wyfie met drie jonger makpoue.
Common Peafowl (Pavo cristatus) RWD2.jpg|Mannetjie wat 'n wyfie die hof maak.
Pavo Real Venezolano.jpg|Kop en nek van 'n mannetjie.
Pavo cristatus MHNT.ZOO.2010.11.10.4.jpg |Museummonster van 'n makpou se eier.
Pavo cristatus Tierwelt Herberstein 01.jpg|In die Herberstein-dieretuin in Oostenryk.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
La Ceiba

**La Ceiba** is 'n stad in die noorde van Honduras met 'n bevolking van 174&nbsp;006. Die stad is op 23 Augustus 1877 gestig en is aan die kus van die Karibiese See geleë.
Klankgreep

Daar is 'n verskil tussen lettergrepe en klankgrepe. Klankgrepe het te doen met klanke van verdeelbare woorde wat saam in een asem gespreek word. Die **klankgreepverdeling** van hartjie is **har-kie** en die **lettergreepverdeling** van hartjie is **har-tjie**. Klankgrepe hou dus verband met hoe jy die klanke spreek, instede van hoe jy dit spel.
Bergpatrys

Die **bergpatrys** (*Scleroptila africanus*) is 'n endemiese, algemene standvoël en kom slegs in die Wes- en Oos-Kaap-berge en Drakensberg voor. Die voël is 30 – 33&nbsp;cm groot en weeg 370 - 520 gram en kom in groepe van 3 - 8 voor. In Engels staan die voël bekend as *grey-winged francolin*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Oruro

**Oruro** is 'n stad in Bolivië‎ met 'n bevolking van 240&nbsp;966. Die stad is op 1 November 1606 deur Spanjaarde onder Don Manuel Castro de Padilla gestig.
Tarija

**Tarija** is 'n stad in Bolivië‎ met 'n bevolking van 234&nbsp;442. Die stad is op 4 Julie 1574 deur Spanjaarde gestig.